สวัสดีครับ ผมฉีดยาซิฟิลิสมาได้ประมาณสองอาทิต ดูเหมือนดีขึ้น แต่ดันเผลอไปกินแกงหน่อไม้ดอง มันจะมีผลข้างเคียงไหมครับ และมือเป็นหนังลอกเหลือรอยชำๆเยอะขึ้นหลังกินหน่อไม้ดองนานไหมครับกว่าจะหายขอบครับ
สวัสดีค่ะ ยาที่ใช้รักษาซิฟิลิซเป็นยาฆ่าเชื้อในกลุ่มเพนนิซิลิน ระหว่างที่รักษาสามารถรับประทานอาหารได้ทุกอย่างไม่มีข้อห้ามค่ะซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินหลังได้ยาครบควรกลับไปตรวจติดตามการรักษาว่าตอบสนองต่อยาหรือไม่ส่วนผื่นที่มือนั้นมักจะค่อยๆยุบลงไปได้เอง เมื่อเชื้อถูกกำจัดออกจากร่างกายได้หมด ซึ่งอาจต้องใช้เวลาอยู่หลายอาทิตย์ ไม่ควรไปแกะเกา หรือเอายาอะไรไปทาเองค่ะ